**Úradná správa č. 20 z 01.02.2019**

**Správy z Konferencie ObFZ**

Konferencia ObFZ Trebišov sa uskutočnila dňa 01.02.2019 vo Veľatoch.

Informácia návrhovej komisie o prijatých uzneseniach:

**1. Konferencia konštatovala:**

Na konferencií sa zúčastnilo **19** delegátov s právom hlasovať, čo predstavuje **79,17 %** - nú účasť. Na konferencii sa zúčastnilo aj **13** hostí, teda spolu bolo prítomných **32** účastníkov.

Riadna konferencia ObFZ bola uznášaniaschopná.

**2. Konferencia zobrala na vedomie:**

- diskusné príspevky

- vytvorenie pracovnej skupiny pri VV – súťaže mládeže

**3. Konferencia schválila:**

- zloženie overovateľov zápisnice p. Ján Holub (Biel), Ján Arvai (Vojčice) a skrutátorov A. Koščo (Trebišov), M. Voroňák (Michaľany)

- zloženie návrhovej komisie – Róbert Vass (predseda), Dominik Puškaš a Miroslav Hepka (členovia)

- program Konferencie ObFZ

- správu o činnosti VV a odborných komisií (ŠTK, DK, KR) za jesennú časť ročníka 2018/19 (predseda ObFZ)

- správu Revíznej komisie a hospodárenie ObFZ za 2. polrok 2018 (p. Ján Hvozdík)

- rozpočet ObFZ Trebišov na rok 2019 (p. Ján Hvozdík)

- hrací model VI. ligy od súťažného ročníka 2019/2020 so zachovaním súčasného rozdelenia na sk. Sever a sk. Juh a odohraním nadstavby po skončení základnej časti v oboch skupinách. Nadstavbovú časť odohrajú prvé tri mužstvá z oboch skupín. Pre ostatné družstvá sa súťaž po základnej časti končí. Družstvá postupujúce do nastavby si zo základnej časti prenesú body len zo 4 zápasov so súpermi, ktorí tiež postúpili do nadstavbovej časti. Družstvá tam odohrajú 6 zápasov len proti súperom z druhej skupiny (doma - vonku). Víťaz sa stane majstrom okresu a získa právo postupu do V. ligy.

- zníženie počtu usporiadateľov v stretnutiach VI. ligy dospelých na 4 – t. j. hlavný usporiadateľ + 3 členovia US.

**4. Konferencia uložila:**

a, Výkonnému výboru ObFZ prejednať a realizovať diskusné príspevky, námety na skvalitnenie činnosti, ktoré boli prednesené na Konferencii ObFZ,

b, Sekretárovi ObFZ osloviť FK mailom ohľadom doplnenia členov do Volebnej komisie ObFZ Trebišov.